03.09.21

*Til alle foreldre og føresette i skule og barnehage*

**Testregime i skule og barnehage – sjølvtesting**

Som de er kjent med, vil testing erstatte karantene for barn og unge.

* Det skal brukast hurtigtest som gjennomførast heime
* Saman med dette skrivet ligg det prosedyre for gjennomføring. Denne blir også lagt på heimesida, på sida for informasjon om Korona.
* Dersom du tenkjer du treng hjelp til å gjennomføre sjølvtesting av ditt barn, tek du kontakt med legekontoret i den aktuelle situasjonen.

Dersom det kjem smitte i skule eller barnehage, vil du få beskjed dersom ditt barn eller ungdom er nærkontakt. Skulen vil gje beskjed via Visma. Barnehagane vil, til dei har fått Visma appen på plass, nytte SMS.

Dersom du får beskjed om at barnet/ungdommen din er nærkontakt og skal testast skal du:

* Straks hente barnet/ungdommen. I skule/barnehage dersom det er på dagtid, eller ev. andre stader dersom det er på kveldstid/i helga.
* Gjennomføre hurtigtest. Dersom testen er negativ, kan barnet/ungdommen tilbake i skule/barnehage og halde fram med vanleg aktivitet. Dersom testen er positiv, skal du kontakte legekontoret og isolere barnet/ungdommen. Sjå vedlagt skriv frå kommuneoverlege.

Inn til vidare hentast utstyr for sjølvtesting på Kviteseid omsorgssenter (KOS), nede ved inngangen til fysioterapi. Inn til vidare får du beskjed når du skal hente testar. Dette fordi vi per i dag ikkje har full tilgang på testsett. Etterkvart satsar vi på fleire hentestadar og at det skal vera mogleg å ha testsett heime.

*Har du spørsmål kring testregimet, ta kontakt med legekontoret i Kviteseid.*

Helsing
Beredskapsrådet i Kviteseid